CELEX: 32021D0677
Language: bg
Date: 2021-04-23 00:00:00
Title: Решение за изпълнение (ЕС) 2021/677 на Съвета от 23 април 2021 година за изменение на Решение за изпълнение (ЕС) 2020/1351 за предоставяне на временна подкрепа на Република Латвия съгласно Регламент (ЕС) 2020/672 с цел смекчаване на рисковете от безработица при извънредните обстоятелства вследствие на избухването на COVID-19

27.4.2021   
               
               
                  BG
               
               
                  Официален вестник на Европейския съюз
               
               
                  L 144/7
               
            
         РЕШЕНИЕ ЗА ИЗПЪЛНЕНИЕ (ЕС) 2021/677 НА СЪВЕТА
         от 23 април 2021 година
         за изменение на Решение за изпълнение (ЕС) 2020/1351 за предоставяне на временна подкрепа на Република Латвия съгласно Регламент (ЕС) 2020/672 с цел смекчаване на рисковете от безработица при извънредните обстоятелства вследствие на избухването на COVID-19
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2020/672 на Съвета от 19 май 2020 г. за създаване на Европейски инструмент за временна подкрепа с цел смекчаване на рисковете от безработица при извънредни обстоятелства (SURE) вследствие на избухването на COVID-19 (1), и по-специално член 6, параграф 1 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     По искане на Латвия от 7 август 2020 г., на 25 септември 2020 г. Съветът предостави финансова помощ на Латвия под формата на заем с максимален размер 192 700 000 евро и с максимален среден срок до падежа 15 години, с която да допълни националните усилия на Латвия за преодоляване на въздействието от избухването на COVID-19 и на социално-икономическите му последици за работниците и самостоятелно заетите лица.
                  
               
                     (2)
                  
                  
                     Заемът трябваше да се използва от Латвия за финансиране на схемите за подпомагане на работата на непълно работно време, подобни мерки и здравни мерки, посочени в член 3 от Решение за изпълнение (ЕС) 2020/1351 на Съвета (2).
                  
               
                     (3)
                  
                  
                     Избухването на COVID-19 продължава да блокира значителна част от работната сила в Латвия. Това доведе до внезапно и съществено увеличение на публичните разходи в Латвия във връзка с нови мерки, а именно обезщетения за болест за родители и лица, полагащи грижи, и премии за медицинските работници и служителтеи, които работят за справяне с кризата, предизвикана от COVID-19, и мерките, посочени в член 3, букви а), в), г), е) и ж) от Решение за изпълнение (ЕС) 2020/1351.
                  
               
                     (4)
                  
                  
                     Избухването на COVID-19 и предприетите от Латвия през 2020 г. и 2021 г. извънредни мерки за преодоляване на разпространението на вируса и на социално-икономическите и свързаните със здравето последици от него се отразиха и продължават да се отразяват изключително сериозно върху публичните финанси. Според прогнозата на Комисията за Латвия от есента на 2020 г., към края на 2020 г. бюджетният дефицит се е очаквало да достигне 7,4 % от брутния вътрешен продукт (БВП), а консолидираният държавен дълг — 47,5 % от БВП. През 2021 г. се очаква бюджетният дефицит и консолидираният държавен дълг на Латвия да намалеят съответно до 3,5 % и 45,9 % от БВП. Според междинната зимна прогноза на Комисията от 2021 г., реалният БВП на Латвия се очаква да нарасне с 3,5 % през 2021 г.
                  
               
                     (5)
                  
                  
                     На 11 март 2021 г. Латвия поиска допълнителна финансова помощ от Съюза в размер на 112 500 000 евро, с която да продължи да допълва националните си усилия, предприети през 2020 г. и 2021 г., за преодоляване на въздействието от избухването на COVID-19 и на неговите социално-икономически последици за работниците и самостоятелно заетите лица. По-специално това се отнася до мерките, посочени в съображения 6—8.
                  
               
                     (6)
                  
                  
                     С Постановление № 709 на Министерски съвет (прието на 24 ноември 2020 г. (3) и изменено на 12 януари 2021 г. (4)) за обезщетенията за принудителен отпуск за данъкоплатците с оглед на продължаването на дейността им в условията на кризата с COVID-19 е била разширена и изменена компенсаторната схема за работниците и служителите в принудителен отпуск, посочена в член 3, буква а) от Решение за изпълнение (ЕС) 2020/1351. Тази схема се прилага за дружества, самостоятелно заети лица и платци на лицензионна такса, чиито доходи от икономическа дейност са намалели средно най-малко с 20 % в сравнение с август—октомври 2020 г. По схемата се изплащат обезщетения на наетите или самостоятелно заетите лица в принудителен отпуск в размер на 50 % или 70 % от техните заплати или доходи в зависимост от данъчния режим, при който те извършват дейност. Минималният размер на подкрепата е 500 евро, а максималният –1 000 евро на работник на календарен месец. С компенсаторната схема за работниците и служителите в принудителен отпуск е свързана схемата за помощи за детски грижи, посочена в член 3, буква в) от Решение за изпълнение (ЕС) 2020/1351.
                     Надбавката от 50 евро на месец на дете осигурява допълнителна подкрепа за работниците в принудителен отпуск, които имат право на данъчно облекчение върху доходите на физическите лица за лицата на издръжка. Надбавката за детски грижи беше разширена с Наредба № 706 на Министерски съвет от 1 декември 2020 г. за осигуряване на финансови ресурси от бюджетния фонд за национални извънредни ситуации (5) и Наредба № 15 на Министерски съвет от 11 януари 2021 г. за осигуряване на финансови ресурси от бюджетния фонд за непредвидени обстоятелства (6). Мярката може да се приеме за подобна мярка на схемите за подпомагане на работата на непълно работно време по смисъла на Регламент (ЕС) 2020/672, тъй като с нея се подпомагат доходите на наетите и самостоятелно заетите лица.
                  
               
                     (7)
                  
                  
                     Със схемата за субсидиране на заплатите се предоставя подкрепа на работодателите, при които има спад на приходите с най-малко 20 % независимо от вида икономическа дейност. По схемата се предоставят 50 % от средната месечна брутна заплата, но не повече от 500 евро на календарен месец. Работодателите бенефициери са задължени да запазят заетостта на подпомаганите работници и да допълват субсидията за заплати до пълния размер на редовната работна заплата. Схемата е създадена с Постановление № 675 на Министерски съвет за предоставяне на помощ на данъкоплатците за продължаване на тяхната дейност в условията на кризата във връзка с COVID-19 (прието на 10 ноември 2020 г. (7) и изменено на 12 януари 2021 г. (8)) и Наредба № 128 на Министерски съвет от 26 февруари 2021 г. за осигуряване на финансови ресурси от бюджетния фонд за непредвидени събития (9). Мярката разширява схемата за субсидиране на заплатите в туризма и износа, посочени в член 3, буква г) от Решение за изпълнение (ЕС) 2020/1351, и разширява обхвата, така че да включва всички отговарящи на условията работодатели.
                  
               
                     (8)
                  
                  
                     Обезщетенията за болест за родители и лица, полагащи грижи, предоставят подкрепа на работници, които не могат да работят дистанционно и трябва да се грижат за деца под 10-годишна възраст или за лица с увреждания, когато училищата и центровете за дневни грижи са затворени поради избухването на COVID-19. Мярката може да се приеме за подобна на схемите за подпомагане на работата на непълно работно време по смисъла на Регламент (ЕС) 2020/672, тъй като с нея се подпомагат доходите на родителите и лицата, полагащи грижи, и се спомага за запазване на заетостта, като се предотвратява необходимостта родителите и лицата, полагащи грижи за децата си или за лица с увреждания, докато училищата и центровете за дневни грижи са затворени, да прекратят трудовите си правоотношения. Обезщетенията за болест са уредени с изменението на Закона за осигуряване при майчинство и болест от 26 ноември 2020 г. (10), с Наредба № 707 на Министерски съвет от 1 декември 2020 г. за осигуряване на финансови ресурси от бюджетния фонд за непредвидени събития (11) и Наредба № 13 на Министерски съвет от 11 януари 2021 г. за осигуряване на финансови ресурси от бюджетния фонд за непредвидени събития (12).
                  
               
                     (9)
                  
                  
                     Латвия също така разшири допълнително и въведе редица свързани със здравето мерки за преодоляване на кризата, предизвикана от COVID-19. По-специално това се отнася до мерките, посочени в съображения 10—12.
                  
               
                     (10)
                  
                  
                     С изменението на Закона за осигуряване за майчинство и болест от 12 ноември 2020 г. (13) срокът на прилагане на обезщетенията за заболявания, свързани с COVID-19, посочени в член 3, буква ж) от Решение за изпълнение (ЕС) 2020/1351, е бил удължен до 30 юни 2021 г. С мярката се предоставят изплащани от държавата обезщетения за отпуск по болест на лица, които е трябвало да пропуснат работа поради изискването за самоизолация или подлагане на карантина, докато обикновено част от обезщетението за болест се поделя с работодателя.
                  
               
                     (11)
                  
                  
                     Допълнително подпомагане е предоставено за свързани със здравето разходи за лични предпазни средства, както е посочено в член 3, буква е) от Решение за изпълнение (ЕС) 2020/1351. Тези разходи вече са били извършени през 2020 г., включително разходите, определени с Постановление № 380 на 9 юни 2020 г. Министерски съвет за ресурсите за осигуряване на необходимата епидемиологична сигурност на институциите, включени в списъка на приоритетните институции и нужди (14).
                  
               
                     (12)
                  
                  
                     Премии за медицинските работници и служителите, които работят за справяне с кризата, предизвикана от COVID-19, в размер на 20 % до 100 % от месечните възнаграждения, се предоставят за работа, извършена в условия на повишен риск и повишено натоварване, като те са уредени с наредби № 136 от 27 март 2020 г. и № 656 от 6 ноември 2020 г. на Министерски съвет относно осигуряването на финансови ресурси от бюджетния фонд за непредвидени събития (15), Наредба № 743 на Министерски съвет от 8 декември 2020 г. за изменение на Наредба № 655 на Министерски съвет от 6 ноември 2020 г. за обявяване на извънредно положение“ (16) и Наредба № 37 на Министерски съвет от 21 януари 2021 г. за осигуряване на финансови ресурси от бюджетния фонд за непредвидени събития“ (17). Посочените премии са в допълнение към максималната премия, определена в Закона за възнагражденията на длъжностните лица и служителите на държавните и местните органи на управление. Мярката подпомага заетостта, като гарантира безопасността на здравето на служителите и непрекъснатостта на основните обществени услуги.
                  
               
                     (13)
                  
                  
                     Латвия изпълнява условията по член 3 от Регламент (ЕС) 2020/672 за отпускане на финансова помощ. Латвия предостави на Комисията убедителни доказателства, че нейните извършени и планирани публични разходи са се увеличили с 405 297 901 евро, считано от 1 февруари 2020 г., в резултат на националните мерки за справяне със социално-икономическите последици от избухването на COVID-19. Това представлява внезапно и съществено увеличение, тъй като е свързано както с нови мерки, така и с разширяване на съществуващите мерки, пряко свързани с режимите на работа при непълно работно време и подобни мерки, които обхващат значителна част от предприятията и работната сила в Латвия. Латвия възнамерява сама да финансира 100 097 901 евро от увеличения размер на публичните разходи.
                  
               
                     (14)
                  
                  
                     В съответствие с член 6 от Регламент (ЕС) 2020/672 Комисията се консултира с Латвия и провери внезапното и съществено увеличение на извършените и планирани публични разходи, пряко свързани с посочените в искането на Латвия от 11 март 2021 г. режими на работа при непълно работно време и подобни мерки, както и прибягването до съответните здравни мерки във връзка с избухването на COVID-19.
                  
               
                     (15)
                  
                  
                     Мерките, свързани със здравето, както са посочени в искането на Латвия от 11 март 2021 г. и в съображения 10—12, са в размер на 22 304 365 евро.
                  
               
                     (16)
                  
                  
                     Поради това на Латвия следва да се предостави финансова помощ, за да ѝ се съдейства да се справи със социално-икономическите последици от тежкия икономически шок, причинен от избухването на COVID-19. Комисията следва да взема решенията относно падежа, размера и отпускането на траншовете и вноските в тясно сътрудничество с националните органи.
                  
               
                     (17)
                  
                  
                     Латвия и Комисията следва да вземат предвид настоящото решение в споразумението за заем, посочено в член 8, параграф 2 от Регламент (ЕС) 2020/672.
                  
               
                     (18)
                  
                  
                     Настоящото решение не засяга резултата от евентуалните процедури относно нарушения на функционирането на вътрешния пазар, които биха могли да бъдат образувани, по-специално по силата на членове 107 и 108 от Договора. То не отменя предвиденото в член 108 от Договора изискване към държавите членки да уведомяват Комисията за случаите, които биха могли да представляват държавна помощ.
                  
               
                     (19)
                  
                  
                     Латвия следва редовно да уведомява Комисията за изпълнението на планираните публични разходи, за да ѝ позволи да прецени доколко те са били изпълнени от Латвия.
                  
               
                     (20)
                  
                  
                     Решението за предоставяне на финансова помощ се взима като са отчетени съществуващите и очакваните нужди на Латвия, както и исканията за финансова помощ съгласно Регламент (ЕС) 2020/672, които вече са представени или за които е планирано да бъдат представени от други държави членки, при прилагане на принципите на равно третиране, солидарност, пропорционалност и прозрачност,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение за изпълнение (ЕС) 2020/1351 се изменя, както следва:
            
                        1)
                     
                     
                        Член 2 се изменя, както следва:
                        
                                    а)
                                 
                                 
                                    параграф 1 се заменя със следното:
                                    
                                       „1.   Съюзът отпуска на Латвия заем с максимален размер 305 200 000 евро. Неговият максимален среден срок до падежа е 15 години.“;
                                    
                                 
                              
                                    б)
                                 
                                 
                                    параграф 4 се заменя със следното:
                                    
                                       „4.   Отпускането на първия транш зависи от влизането в сила на споразумението за заем, посочено в член 8, параграф 2 от Регламент (ЕС) 2020/672. Всички следващи траншове се отпускат в съответствие с условията на това споразумение за заем или, когато е приложимо, зависят от влизането в сила на допълнение към него или на изменено споразумение за заем.“;
                                    
                                 
                              
                  
                        2)
                     
                     
                        Член 3 се заменя със следното:
                        
                           „Член 3
                           Латвия може да финансира следните мерки:
                           
                                       а)
                                    
                                    
                                       компенсаторната схема за работещите в принудителен отпуск, уредена с Постановление № 179 на Министерски съвет (прието на 31 март 2020 г.) за обезщетяване за принудителен отпуск на самостоятелно заетите лица, засегнати от разпространението на COVID-19 и в Постановление № 165 на Министерски съвет (прието на 26 март 2020 г.) за работодателите, засегнати от причинената от COVID-19 криза, които изпълняват условията за получаване на компенсации за принудителен отпуск и разделяне на плащането на просрочените данъци на вноски или отлагането му за период до три години, както е разширена и изменена;
                                    
                                 
                                       б)
                                    
                                    
                                       помощта за периода на принудителен отпуск, уредена с Постановление № 236 на Министерски съвет (прието на 23 април 2020 г.) за предоставянето на помощ за принудителен отпуск на наети или самостоятелно заети лица, засегнати от разпространението на COVID-19;
                                    
                                 
                                       в)
                                    
                                    
                                       надбавката за детски грижи, предвидена в Наредба № 178 на Министерски съвет от 16 април 2020 г. за осигуряване на финансови ресурси от бюджетния фонд за непредвидени събития, както е разширена;
                                    
                                 
                                       г)
                                    
                                    
                                       схемата за субсидиране на заплатите в туризма и износа, предвидена в „Информационен доклад за мерките за преодоляване на причинената от Covid-19 криза и за икономическо възстановяване“, както е разширена;
                                    
                                 
                                       д)
                                    
                                    
                                       схемата за субсидиране на заплатите на медицинските работници и културните дейци, уредена съответно със Закона за мерките за предотвратяване и премахване на причинената от разпространението на заразата от COVID-19 опасност за държавата и на нейните последици, Закона за премахване на последиците от разпространението на заразата от COVID-19 и Наредба № 303 на Министерски съвет от 3 юни 2020 г. за осигуряване на финансови ресурси от бюджетния фонд за непредвидени събития;
                                    
                                 
                                       е)
                                    
                                    
                                       свързаните със здравето разходи за защитно лично оборудване, както са предвидени в наредби на Министерския съвет № 79 от 3 март 2020 г., № 118 от 20 март 2020 г. и № 220 от 27 април 2020 г. за осигуряване на финансови ресурси от бюджетния фонд за непредвидени събития, Постановление № 380 на Министерски съвет от 9 юни 2020 г. за ресурсите за осигуряване на необходимата епидемиологична сигурност на институциите, включени в списъка на приоритетните институции и нужди;
                                    
                                 
                                       ж)
                                    
                                    
                                       обезщетенията за болест във връзка с COVID-19, уредени с измененията на Закона за осигуряване при майчинство и болест (прието на 20 март 2020 г.), чийто срок на действие е бил удължен;
                                    
                                 
                                       з)
                                    
                                    
                                       обезщетенията за болест за родители и лица, полагащи грижи, уредени с измененията на Закона за осигуряване при майчинство и болест (членове 48 и 49 от преходните разпоредби), приети на 26 ноември 2020 г., Наредба № 707 на Министерски съвет от 1 декември 2020 г. за осигуряване на финансови ресурси от бюджетния фонд за непредвидени събития и Наредба № 13 на Министерски съвет от 11 януари 2021 г. за осигуряване на финансови ресурси от бюджетния фонд за непредвидени събития;
                                    
                                 
                                       и)
                                    
                                    
                                       премиите за медицинските работници и служителите, които работят за справяне с кризата, предизвикана от COVID-19, уредени с Наредба № 136 на Министерски съвет от 27 март 2020 г. относно осигуряването на финансови ресурси от бюджетния фонд за непредвидени събития, Наредба № 656 на Министерски съвет от 6 ноември 2020 г. за осигуряване на финансови ресурси от бюджетния фонд за непредвидени събития, Наредба № 743 на Министерски съвет от 8 декември 2020 г. за изменение на Наредба № 655 на Министерски съвет от 6 ноември 2020 г. за обявяване на извънредно положение и Наредба № 37 на Министерски съвет от 21 януари 2021 г. за осигуряване на финансови ресурси от бюджетния фонд за непредвидени събития.“;
                                    
                                 
                     
                  
                        3)
                     
                     
                        Член 4 се заменя със следното:
                        
                           „Член 4
                           
                              1.   Латвия уведомява Комисията до 30 март 2021 г. и на всеки шест месеца след тази дата за изпълнението на планираните публични разходи, докато тези публични разходи не бъдат изцяло изпълнени.
                           
                           
                              2.   Когато мерките, посочени в член 3, се основават на планирани публични разходи и са били предмет на решение за изпълнение за изменение на Решение за изпълнение (ЕС) 2020/1351, Латвия уведомява Комисията в срок от шест месеца след датата на приемане на това решение за изпълнение за изменение и на всеки шест месеца след това за изпълнението на планираните публични разходи, докато тези планирани публични разходи не бъдат изцяло изпълнени.“
                           
                        
                     
                  
         
            Член 2
            Адресат на настоящото решение е Република Латвия.
            Настоящото решение поражда действие в деня на нотифицирането му на неговия адресат.
         
         
            Член 3
            Настоящото решение се публикува в Официален вестник на Европейския съюз.
            
         
         
            Съставено в Брюксел на 23 април 2021 година.
            
               
                  За Съвета
               
               
                  Председател
               
               A. P. ZACARIAS
            
         
         
            (1)  ОВ L 159, 20.5.2020 г., стр. 1.
         
            (2)  Решение за изпълнение (ЕС) 2020/1351 на Съвета от 25 септември 2020 г. за предоставяне на временна подкрепа на Република Латвия съгласно Регламент (ЕС) 2020/672 с цел смекчаване на рисковете от безработица при извънредните обстоятелства вследствие на избухването на COVID-19 (ОВ L 314, 29.9.2020 г., стр. 38).
         
            (3)  Latvijas Vēstnesis, 230B, 27.11.2020 г.
         
            (4)  Latvijas Vēstnesis, 9A, 14.1.2021 г.
         
            (5)  Latvijas Vēstnesis, 234, 3.12.2020 г.
         
            (6)  Latvijas Vēstnesis, 9, 14.1.2021 г.
         
            (7)  Latvijas Vēstnesis, 222A, 16.11.2020 г.
         
            (8)  Latvijas Vēstnesis, 9, 14.1.2021 г.
         
            (9)  Latvijas Vēstnesis, 42, 2.3.2021 г.
         
            (10)  Latvijas Vēstnesis, 230A, 27.11.2020 г.
         
            (11)  Latvijas Vēstnesis, 234, 3.12.2020 г.
         
            (12)  Latvijas Vēstnesis, 9, 14.1.2021 г.
         
            (13)  Latvijas Vēstnesis, 221A, 13.11.2020 г.
         
            (14)  Latvijas Vēstnesis, 113A, 12.6.2020 г.
         
            (15)  Latvijas Vēstnesis, 62B, 27.3.2020 г., Latvijas Vēstnesis, 218, 10.11.2020 г.
         
            (16)  Latvijas Vēstnesis, 237A, 8.12.2020 г.
         
            (17)  Latvijas Vēstnesis, 16, 25.1.2021 г.